ליגת העל הליטאית בכדורסל

ליגת הכדורסל הליטאית (בליטאית: Lietuvos krepšinio lyga) היא ליגת כדורסל הגברים הבכירה בליטא. הליגה מוכרת בראשי התיבות LKL, ונקראת גם "Betsafe LKL" לצורכי חסות מסחרית.

מאז הקמתה בשנת 1993 נע מספר קבוצות הליגה בין 8 ל-13, והחל משנת 2015 השתתפו בה 10 קבוצות קבועות. בענת 2025/2026 משחקות 9 קבוצות. שתי הקבוצות היחידות אשר זכו באליפות הליגה הליטאית הן ז'לגיריס קובנה (24 זכיות) וריטאס וילנה (7 זכיות).

מבנה הליגה
במהלך העונה הסדירה, אשר נערכת בין החודשים ספטמבר ומאי, כל קבוצה משחקת 32 משחקים – שני משחקי בית ושני משחקי חוץ מול כל אחת מ-8 הקבוצות האחרות. 8 הקבוצות בעלות המאזן הטוב ביותר בסיום העונה הסדירה מעפילות לשלב הפלייאוף. סדרות רבע הגמר וחצי הגמר הן במתכונת של הטוב משלושה משחקים, וסדרת הגמר נערכת במתכונת של הטוב מחמישה משחקים (החל מעונת 2018/2019).

באופן רשמי, הקבוצה בעלת המאזן הגרוע ביותר בכל עונה יורדת לליגת המשנה הליטאית, במקומה של הקבוצה בעלת המאזן הטוב ביותר בליגת המשנה באותה עונה; עם זאת, מאז שנת 2015 אף קבוצה מליגת המשנה לא עמדה בתנאי ליגת ה-LKL, כך שבפועל לא קיימת תחלופה בקבוצות הליגה מאז עונת 2014/2015.

לקבוצת ז'לגיריס קובנה יש רישיון קבוע להשתתפות בליגה האירופאית הבכירה – היורוליג – והקבוצה הליטאית בעלת המאזן הטוב ביותר בכל עונה, מלבד ז'לגיריס, זוכה להשתתף בליגה האירופאית המשנית – היורוקאפ. הקבוצות בעלות המאזן השני והשלישי בליגה הליטאית, מלבד שתי הקבוצות הנ"ל, זוכות להשתתף בליגת האלופות בכדורסל.

היסטוריה
ליגת העל הליטאית הוקמה ב-22 באפריל 1993 על ידי שמונה מועדוני ספורט ליטאים, בשיתוף פעולה עם "קרן שארונאס מרצ'ולוניס", בתור ליגת הספורט המקצוענית הראשונה בליטא. הכדורסלן שארונאס מרצ'ולוניס נודע כ"מייסד" הליגה, וכיהן כנשיאה מאז הקמתה ועד לשנת 2002.

כבר בשנותיה הראשונות בלטה בליגה קבוצה אחת דומיננטית במיוחד – ז'לגיריס קובנה – אשר זכתה באליפות בכל 6 העונות הראשונות, תחת המאמן יונאס קזלאוסקאס. יריבתה העיקרית באותה תקופה הייתה קבוצת אטלטאס קובנה, אשר הפסידה מולה ארבע פעמים בסדרת גמר הליגה. בעונת 1998/1999 זכתה ז'לגיריס באליפות הסופרוליג, ובכך הפכה לקבוצה הליטאית הראשונה אשר זוכה באליפות הליגה האירופאית הבכירה. באותה עונה בלטו בז'לגיריס השחקנים האמריקאים טיוס אדני ואנתוני בואי, והשחקן הליטאי סאוליוס שטומברגאס.

בעונת 1999/2000 הפתיעה קבוצת ריטאס וילנה את ז'לגיריס, כאשר גברה עליה בגמר הליגה הליטאית בתוצאה 3–1, ובכך קטעה את רצף שש האליפויות שלה. מאז אותה עונה הפכה ריטאס ליריבה הבולטת ביותר של ז'לגיריס בליטא, וליחידה מלבדה אשר זכתה באליפות הליטאית. בעונת 2001/2002 גברה ריטאס על ז'לגיריס פעם נוספת, בהובלת רמונאס שישקאוסקאס וארווידאס מצייאוסקאס, וזכתה בתואר האליפות השני של המועדון. ב-8 העונות הבאות זכתה ריטאס וילנה ב-3 אליפויות נוספות, כולל שתי זכיות רצופות בשנים 2009 ו-2010.

בעונת 2010/2011 חזרה ז'לגיריס לבסס את שליטתה בליגה הליטאית, כאשר זכתה בתואר האליפות ה-13 שלה, ומאז לא הפסידה באף סדרת גמר. בעונת 2013/2014 גברה קבוצת נפטונאס קלייפדה על פרינאו פרינאי בסדרת חצי הגמר, ובכך הפכה לקבוצה החמישית בלבד בתולדות הליגה אשר העפילה לשלב הגמר. בסדרת הגמר עצמה הפסידה נפטונאס מול ז'לגיריס, בתוצאה 2–4.

עונת 2019/2020 הסתיימה בטרם עת, ב-13 במרץ 2020, בשל מגפת הקורונה. בתור הקבוצה עם המאזן הטוב בליגה (22–2) הוכתרה ז'לגיריס כאלופת העונה, בפעם העשירית ברציפות. בעונת 2020/2021 זכתה ז'לגיריס בתואר האליפות ה-23 שלה בליגה, לאחר שניצחה בגמר את ריטאס וילנה במאזן סדרות של 0–3, כאשר שחקנה תומאס ווקאפ זוכה בתואר ה-MVP של הגמר.

קבוצות הליגה
 קבוצה  עיר  הצטרפות לליגה  מספר אליפויות  מספר סגנויות גרגז'דאי  גרגז'דאי  2024  —  — יאנובה  יאנובה  1969  —  — ז'לגיריס קובנה  קובנה  1993  21  5 יובנטוס  אוטנה  2009  —  —  לייטקבליס  פוניבז'  2007  —  1 נוויז'ס  קדאיניאי  2002  —  — נפטונאס קלייפדה  קלייפדה  1993  —  2 ריטאס וילנה  וילנה  1993 5  13 שיאוליאי  שיאוליאי  1994  —  —

תוצאות סדרות הגמר
 עונה  אלופה  סגנית  תוצאה  MVP של הגמר 1993/1994  ז'לגיריס קובנה  אטלטאס קובנה  3–1  גינטראס אייניקיס 1994/1995  ז'לגיריס קובנה  אטלטאס קובנה  3–0  גינטראס אייניקיס (2) 1995/1996  ז'לגיריס קובנה  אטלטאס קובנה  3–2  רימאס קורטינאיטיס 1996/1997  ז'לגיריס קובנה  אולימפאס  3–0  — 1997/1998  ז'לגיריס קובנה  אטלטאס קובנה  3–1  — 1998/1999  ז'לגיריס קובנה  ריטאס וילנה  3–0  — 1999/2000  ריטאס וילנה  ז'לגיריס קובנה  3–1  אורליוס ז'וקאוסקאס 2000/2001  ז'לגיריס קובנה  ריטאס וילנה  3–2  רמונאס שישקאוסקאס 2001/2002  ריטאס וילנה  ז'לגיריס קובנה  4–3  ארווידאס מצייאוסקאס 2002/2003  ז'לגיריס קובנה  ריטאס וילנה  4–2  ארווידאס מצייאוסקאס (2) 2003/2004  ז'לגיריס קובנה  ריטאס וילנה  4–0  טנוקה בירד 2004/2005  ז'לגיריס קובנה  ריטאס וילנה  4–0  מינדאוגאס טימינסקאס 2005/2006  ריטאס וילנה  ז'לגיריס קובנה  4–0  אנדריוס שלאז'ס 2006/2007  ז'לגיריס קובנה  ריטאס וילנה  4–2  טנוקה בירד (2) 2007/2008  ז'לגיריס קובנה  ריטאס וילנה  4–1  מרכוס בראון 2008/2009  ריטאס וילנה  ז'לגיריס קובנה  4–1  צ'אק איידסון 2009/2010  ריטאס וילנה  ז'לגיריס קובנה  4–3  מרטינאס גצביצ'יוס 2010/2011  ז'לגיריס קובנה  ריטאס וילנה  4–1  פאוליוס ינקונאס 2011/2012  ז'לגיריס קובנה  ריטאס וילנה  3–0  תומאס דלינינקייטיס 2012/2013  ז'לגיריס קובנה  ריטאס וילנה  4–0  מינדאוגאס קוזמינסקאס 2013/2014  ז'לגיריס קובנה  נפטונאס קלייפדה  4–2  פאוליוס ינקונאס (2) 2014/2015  ז'לגיריס קובנה  ריטאס וילנה  4–0  ארתוראס מילאקניס 2015/2016  ז'לגיריס קובנה  נפטונאס קלייפדה  4–1  ג'רום רנדל 2016/2017  ז'לגיריס קובנה  לייטקבליס  4–1  אדגראס אולנובאס 2017/2018  ז'לגיריס קובנה  ריטאס וילנה  4–1  ברנדון דייוויס 2018/2019  ז'לגיריס קובנה  ריטאס וילנה  3–0  אדגראס אולנובאס (2) 2019/2020ז'לגיריס קובנהריטאס וילנהללא פלייאוף—2020/2021ז'לגיריס קובנהריטאס וילנה3–0תומאס ווקאפ2021/2022ריטאס וילנהלייטקבליס4–1איוואן בווה2022/2023ז'לגיריס קובנהריטאס וילנה2-3אחמד קאבר2023/2024ריטאס וילנהז'לגיריס קובנה1-3אז'ולאס טובליס

 טבלת אליפויות 
אלופותקבוצהאליפויותסגנויותשנות זכייהז'לגיריס קובנה2561993/1994 1994/1995 1995/1996 1996/1997 1997/1998 1998/1999 2000/2001 2002/2003 2003/2004 2004/2005 2006/2007 2007/2008 2010/2011 2011/2012 2012/2013 2013/2014 2014/2015 2015/2016 2016/2017 2017/2018 2018/2019 2019/2020 2020/2021 2022/2023, 2024/2025ריטאס וילנה7171999/2000 2001/2002 2005/2006 2008/2009 2009/2010 2021/2022 2023/2024אטלטאס קובנה -4נפטונאס קלייפדה -2לייטקבליס -2אולימפאס -1

קישורים חיצוניים

 נתונים מאתר יורובסקט

הערות שוליים

ליטא
קטגוריה:ליטא: כדורסל
קטגוריה:תחרויות ספורט בליטא